**ČENSTAKAVOS VIENUOLYNAS – „ERELIŲ LIZDŲ“ PILIŲ KELIAS - VELIČKOS DRUSKŲ KASYKLA - KROKUVA - ZAKOPANĖ - PLAUKIMAS KALNŲ UPE – ROJAUS URVAS**

**2025 m. liepos 31 – rugpjūčio 3 d.**

**(4 dienos, 3 nakvynės)**

**1 DIENA.** 0:05 išvykstame iš Utenos. Kelionė per Lenkiją. Vykstame į vieną didžiausių ir svarbiausių Lenkijos piligrimystės centrų – **Čenstakavos Jasna Góra vienuolyną\***, garsėjantį stebuklingu „Juodosios Madonos“ paveikslu. Tai ne tik vienuolynas, bet ir tvirtovė atlaikiusi ne vieną priešų puolimą. Toliau keliaujame „Erelių lizdų“ pilių keliu, aplankoma **Olštyno\* ir Ogrodzieneco\* pilys**. Tai vienos iš galingiausių ir įspūdingiausių gynybinių pilių Lenkijoje. **Vakarienė ir nakvynė 3\* viešbutyje (Veličkos mieste).**

**2 DIENA. Pusryčiai.** Veličkoje ryte aplankome jau 700 metų veikiančią **Veličkos druskų kasyklą\*.** Ekskursija druskų kasyklų požemiuose (iš druskos sukurtos skulptūros, koplyčios ir bažnyčia 135 m gylyje). Dviejų kilometrų turistinė trasa veda kalnakasių iškirstais požemiais, pro požeminius ežerus į garsiąją Kingos bažnyčią. Lankome **mineralinio vandens garintuvę –pilies kopiją\***, kur galima atgauti jėgas ir mėgautis ypatingai sveiku „jūrinio efekto“ oru. Lankomas **Veličkų miesto centras**. Turgaus aikštėje matysime didžiausią Lenkijoje trimatį piešinį, kurio plotas 350 kvadratinių metrų. Išvykimas į **Krokuvą**. Pažintis su senąja Lenkijos sostine Krokuva. Ekskursija į Vavelio kalvą, kurią puošia didingi rūmai - Lenkijos - Lietuvos karalių rezidencija, lankome **Vavelio katedrą\*** (karaliaus Žygimanto varpas, jo koplyčia, S.Batoro, Jogailos, jo žmonos Jadvygos ir kitų karalių ir įžymių asmenybių palaikai). Apžvalginė ekskursija pėsčiomis po Krokuvos senamiestį: paminklas Žalgirio mūšio 500 – osioms metinėms, Barbakanas (artilerijos bastionas), centriniai senojo miesto vartai, Floriono gatvė, kurioje gyveno garsusis dailininkas J. Mateika, Centrinė turgaus aikštė, Šv. Marijos bažnyčia, Sukenicai (senovinė prekyvietė), Jogailos universiteto kiemeliai. Laisvas laikas, kurio metu siūlome pasivaikščioti senamiesčio gatvelėmis ar pasėdėti prie kavos puodelio. **Vakarienė ir nakvynė 3\* viešbutyje (Veličkos mieste).**

**3 DIENA. Pusryčiai.** Išvyka į **Zakopanę** – miestelį, įsikūrusį gražioje ir jaukioje Aukštujų Tatrų kalnų papėdėje. **Keltuvu pakilsime į Gubaluvką kalną\***, iš kur atsiveria nuostabi Tatrų bei kaimyninių kalnų masyvų – Gorcų, Pieninų ir Beskidų – panorama. Po pasivaikščiojimo kalnų takeliais grįšime į Zakopanę. Laisvu laiku turėsite galimybę pabuvoti Guralių (kalniečių) nacionaliniame turguje, pasivaikščioti tik pėstiesiems skirta Krupovki gatvele ir papietauti. Vyksime pasigrožėti viena iš gražiausių viduramžių pilių Lenkijoje – **pilis Niedzica\***. Po ekskursijos lauks **plaukimas plaustais Dunajeco upe Pieninų Nacionaliniame parke\*** (apie 2,5 val.). Plauksime per Pieninų Nacionalinio parko teritoriją, laukinės gamtos karalijos vietas, kur upė sudaro labai vaizdingą išlaužą: statūs šlaitai leidžiasi tiesiai į kalnų upę. Ekskursijos metu turėsime progą pamatyti aukščiausias Pieninų viršūnes – monumentalius Trijų Karūnų ir Sokolica kalnus. **Vakarienė ir nakvynė 3\* viešbutyje (Veličkos mieste).**

**4 DIENA. Pusryčiai**. Išsiregistravimas iš viešbučio. Išvyka į **Rojaus urvą\*** (JaskiniaRaj) - tai požeminis urvas, kupinas pasakiškų stalagmitų ir stalaktitų darinių. Einame 200 metrų ilgio trasa 10 metrų gylyje. Kelionė per Lenkiją. Vėlai vakare sugrįžtate į Uteną.

**KELIONĖS KAINA - 300 Eur/asmeniui. (Išvykimas iš Utenos!)**  
• Už kelionę reikia sumokėti **avansą 100 Eur** per 3 darbo dienas po registracijos.  
• Atsisakius vykti į kelionę - **AVANSAS NEGRĄŽINAMAS.**  
• Galutinis atsiskaitymas - likus ne mažiau kaip 30 dienų iki kelionės pradžios.  
• **Į kelionės kainą įskaičiuota:** Kelionė autobusu (garso-vaizdo aparatūra), 3 nakvynės (vienoje vietoje) 3\* viešbutyje su pusryčiais ir vakarienėmis, kelionės vadovo paslaugos, ekskursinė programa.  
• **Į kelionės kainą neįskaičiuota:** Medicininių išlaidų draudimas užsienyje, bilietai į mokamus objektus, papildomos paslaugos, asmeninės išlaidos.  
•  **\*Papildomai reikia turėti ~ 100 Eur/asmeniui**

Kelionės metu nuvažiuojama ~ 2500 km.

BŪTINA INFORMACIJA:  
\* Į užsienį galima vykti tik turint 3 mėnesius galiojantį (skaičiuojant nuo kelionės pabaigos dienos) pasą arba asmens tapatybės kortelę.  
\* Turėti medicininių išlaidų draudimą, vykstant į šią kelionę taip pat galioja Europos sveikatos draudimo kortelė.

**KELIONĖS ORGANIZATORIUS:**  
